Source: http://tampere.cloudnc.fi/fi-FI/Toimielimet/Kaupunginvaltuusto/Kokous_2812019/Tampereen_kaupungin_vuoden_2018_tilinpaa(73141)
Timestamp: 2019-06-17 12:43:53+00:00
Document Index: 3031565

Matched Legal Cases: ['§ 6', '§ 3', '§ 4', '§ 5', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', 'kko ', '§ 16', '§ 17', '§ 18']

Tampereen kaupungin vuoden 2018 tilinpäätösennuste | Tampere esityslistat ja pöytäkirjat
Tampereen kaupungin vuoden 2018 tilinpäätösennuste
Kaupunginvaltuusto, kokous 28.1.2019
§ 6 Tampereen kaupungin vuoden 2018 tilinpäätösennuste
TRE:3244/02.02.01/2018
Kaupunginhallitus, 14.1.2019
Männikkö Jukka, Talousjohtaja, Jukka.Mannikko@tampere.fi
Vuoden 2018 tilinpäätösennuste on laadittu tammi-marraskuun tietojen perusteella. Kaupungin tammi-marraskuun ulkoinen tulos oli 40,3 milj. euroa alijäämäinen. Vuoden 2018 tilinpäätösennusteessa tilikauden tulos on jäämässä 68,0 milj. euroa alijäämäiseksi. Ennuste on parantunut lokakuun ennusteesta 8,2 milj. eurolla ja on käytännössä hyväksytyn vuosisuunnitelman tasolla, mutta silti erittäin heikko. Ennusteen paranemisessa puolet tulee verotulojen muutoksesta ja puolet kaupungin yksiköiden ennusteen paranemisesta.
Nettomenot (toimintakate) ovat kasvamassa 4,3 prosenttia (48,4 milj. euroa) edellisestä vuodesta ja verorahoitus on samanaikaisesti jäämässä vuoden 2017 tasolle, minkä vuoksi tulos jää kehnoksi. Kunta-alan palkkaratkaisun suora vaikutus henkilöstömenojen kasvuun on 2,0 prosenttia (10 milj. euroa) ja palkkaratkaisun vaikutus näkyy myös kuntayhtymien menoissa.
Sosiaali- ja terveyslautakunnan toimintakate on ennusteen mukaan toteutumassa yhteensä 5,5 milj. euroa vuosisuunnitelmaa heikompana. Ylityksiä on kaikilla palvelulinjoilla vastaanottopalvelujen palvelulinjaa lukuun ottamatta. Ylityksiä selittää asiakasmäärän ja palvelutarpeen kasvu sekä avohoitokäyntien ja hoitovuorokausien voimakas kasvu Pirkanmaan sairaanhoitopiirissä.
Sivistys- ja kulttuurilautakunnan tilinpäätösennuste ylittää vuosisuunnitelman 3,8 milj. eurolla. Lasten määrä päivähoidossa on kasvanut ja myös perusopetuksen oppilaita on aiempaa enemmän.
Elinvoima- ja osaamislautakunnan alaisen työllisyyskokeilun toimintakate on toteutumassa 4,5 milj. euroa vuosisuunnitelmaa parempana erityisesti kilpailutettujen päivähintojen ja toteutettavien uusien edullisten pilottien ansiosta. Asunto- ja kiinteistölautakunnan toimintakate on toteutumassa 4,2 milj. euroa vuosisuunnitelmaa parempana maankäyttösopimustulojen ylittymisen vuoksi.
Konsernipalveluyksikkö Kopparin toimintakate on toteutumassa 3,5 milj. euroa vuosisuunnitelmaa parempana pääasiassa ICT-palveluihin ja kehittämiseen varatun rahan suunniteltua vähäisemmästä käytöstä.
Liikelaitosten liikeylijäämäennuste on 1,9 milj. euroa vuosisuunnitelmaa heikompi. Tampereen Veden liikeylijäämäennuste alittaa vuosisuunnitelman 0,8 milj. eurolla putkirikkojen suuren määrän vuoksi. Tampereen Infran liikeylijäämäennuste on 1,3 milj. euroa vuosisuunnitelmaa heikompi runsaslumisen talven ja hintatason nousun vuoksi.
Verotuloja kertyy yhteensä 914,5 milj. euroa, joka on 12,5 milj. euroa vuosisuunnitelmaa vähemmän ja 4,5 milj. euroa (0,5 %) vuotta 2017 vähemmän. Kunnallisverotuloja kertyy 767,4 milj. euroa (-9,4 milj. euroa vuodesta 2017), yhteisöverotuloja 71,1 milj. euroa (+4,6 milj. euroa vuodesta 2017) ja kiinteistöverotuloja 76 milj. euroa (+ 0,4 milj. euroa vuodesta 2017). Valtionosuudet kasvavat 5,4 milj. euroa asukasmäärän kasvun ja veromenetysten kompensaation vuoksi.
Ulkoisia nettoinvestointeja on toteutumassa 213,5 milj. euroa, mikä alittaa vuosisuunnitelman 35,1 milj. eurolla. Poikkeaman syynä on erityisesti talonrakennusinvestointien lykkääntyminen. Suurimmat investoinnit ovat Yhdyskuntalautakunnan 60,3 milj. euro perusinfrainvestoinnit. Asunto- ja kiinteistölautakunnan yhteensä 54,4 milj. euron talonrakennusinvestoinneista 30,3 milj. euroa menee varhaiskasvatuksen ja perusopetuksen talonrakennushankkeisiin. Viiden tähden keskusta -hankkeen investointiennuste on yhteensä 31,4 milj. euroa ja Tampereen Vesi Liikelaitoksen 30,6 milj. euroa.
Kaupungin lainakanta nousee 707,5 milj. euroon. Asukaskohtaiseksi lainamääräksi vuoden lopussa on tulossa 3.003 euroa.
Talousarviossa asetettuja toiminnan tavoitteita ja toimenpiteitä ei raportoida tilinpäätösennusteessa. Toiminnan tavoitteet ja toimenpiteet on raportoitu elokuun toiminnan ja talouden katsauksessa ja ne raportoidaan vuoden lopun toteumatiedoilla tilinpäätöksessä.
Tampereen kaupungin vuoden 2018 tilinpäätösennuste merkitään tiedoksi.
Kaupunginhallitus myönsi läsnäolo- ja puheoikeuden talousjohtaja Jukka Männikölle. Hän oli asiantuntijana läsnä kokouksessa tämän asian käsittelyn aikana ja poistui ennen päätöksentekoa.
Männikkö Jukka, Talousjohtaja
Talousjohtaja Jukka Männikkö, puh. 050 576 7539, etunimi.sukunimi@tampere.fi
Jukka Männikkö, Emmi Mäntylä, konsernihallinto, palvelualueet ja liikelaitokset
Liite kh 14.1.2019 Tilinpäätösennuste 2018.pdf (pdf, 2440 kt)
Liite kh 14.1.2019 Tilinpäätösennuste 2018, esittelymateriaali.pdf (pdf, 663 kt)
Kuuntele Liite kh 14.1.2019 Tilinpäätösennuste 2018.pdf
Kuuntele Liite kh 14.1.2019 Tilinpäätösennuste 2018, esittelymateriaali.pdf
§ 3 Läsnäolo- ja puheoikeudet
§ 4 Tiedoksi merkittävät asiat
§ 5 Tarkastuslautakunnan varajäsenen luottamustoimen päättyminen ja täydennysvaali
§ 7 Lasten ja nuorten hyvinvointisuunnitelma
§ 8 Sidonnaisuusilmoitukset ja -rekisteri
§ 9 Asemakaava nro 8496, Niemenranta III, entisen teollisuusalueen muuttaminen asuntoalueeksi
§ 10 Valtuustoaloite Tampereesta muovikierrätyksen kärkikaupunki - Tampereen Keskustan valtuustoryhmä
§ 11 Valtuustoaloitteet kokouksessa
§ 12 Kokousraportit
§ 13 Valtuustoaloite psykologi- ja kuraattoripalvelujen varmistamiseksi varhaiskasvatuksesta perusopetukseen - lapsen opinpolun tukemiseksi - Anne Liimola ym. (lisäpykälä)
§ 14 Valtuustoaloite Taidekaari- kulttuurikasvatusohjelman ulottamiseksi varhaiskasvatukseen - Ulla-Leena Alppi ym. (lisäpykälä)
§ 15 Valtuustoaloite köyhyysoppaan saamiseksi Tampereelle - Mikko Aaltonen ym. (lisäpykälä)
§ 16 Valtuustoaloite selvityksen tekemiseksi kulttuurikeskuksen perustamiseksi Nekalan koulun tiloihin - Juhana Suoniemi (lisäpykälä)
§ 17 Valtuustoaloite linja 115 jatkamiseksi välillä Tampereen Keskustori - Pispalanharju - Keskustori - Aila Dündar-Järvinen (lisäpykälä)
§ 18 Valtuustoaloite Vuoreksen lasten varhaiskasvatuspaikkojen sijoittamiseksi Vuoreksen koululle ja Pispalan koulun väistötilojen osoittamiseksi lähikouluperiaatetta vastaavaksi - Matti Helimo ym. (lisäpykälä)